266 



toi. G2 v" 1 



Adonc prennent Vame au trou ou est le 

 corps, et puis s'en vont tout hellement 

 vers V eschauffauU en suivant la femme 

 Ypolite et les aultres qu'on y maine 

 pour decoler, et dit Ypolite ce 

 qui s'ensuyt: 



Ypolite. 

 Je te niercie, mon Dieu, mon sire, 



7820 Qui as ma nourrice et m'amye 

 Apellee en ta compaignie 

 Avec les bons de ta grant gloire. 

 Mes amys, ayez bon memoire 

 En Dieu: il nous secourra bien. 



7825 Ayons bon cueur, ne craignon rien ; 

 Vous et moy avons ung seul Dieu. 



Valerien. 



Tirans, ostez les de ce lieu 

 Et les menez au coupe-teste. 

 Menez avecques eulx leur maistre, 



7830 Affin qu'i les voye mourir. 



Hastez vous, faictes les courir, 

 Je ne les puis plus regarder 

 Ne a ma garde les garder, 

 Car tousjours vont en empirant; 



7835 Et menez Lucille devant. 

 Par qui ce mal est advenu. 



Bruslecosté dit en allant: 



Ennuyt vous est mal advenu, 

 Faulx chevalier de put affaire. 

 Marchez pour vostre corps deffaire, 

 7840 Vous et voz gens, au coupe-teste. 

 Par Apolin, il est bien beste 

 Qui en vostre Dieu a fiance. 

 Adonc les mainent au coupe-teste, et 

 Passevent maine Ypolite. 



Ypolite. 

 Allons chantant par acordance 

 En allant a vostre martire. 

 7845 A Dieu veuillons louenge dire. 

 Car encor nuyt serons ensemble. 



La femme. 

 Ainsi qu'avez dit, bon me semble; 

 Pourtant ne vous desdiray mye: 

 Chantons, mes amys, je vous prie, 

 7850 Car en Dieu est tout mon penser. 



Adonc chantent ce qui s'ensuit 



Tous ENSEMBLE : 



Vray Dieu, vueillez nous recepvoir 

 En la grant consolation, 

 Fay nous t'aniour apercevoir. 

 Car de noz cueurs te mercion. 



Maulevault dit, quant sont au 2)icd de 

 Veschauffaidt: 

 7855 Or ça! ça! sans dilation! 



Lucille, il convient hault monter. 

 Bien vous garderay de chanter, 

 Avant qu'il soit soleil couchant. 

 Tantost chanterez aultre chant, 

 78G0 Mais qu'ayez la teste baissée. 



Lucille, en montant sur le decolouer. 

 Par toy me soit grace donnée, 

 Mon amy, je le te requier, 

 Tant que je puisse mercier 

 Mon Dieu pour qui souffre martire. 



Maulevault. 

 7865 Or te haste tantost de dire. 

 Ou certes je t'abregeray. 



fol. 62 v° b. 



